
Iepirkuma komisijas

2026.gada 19.jūnija sēdē sniegtās atbildes
uz ieinteresēto piegādātāju uzdotajiem jautājumiem par iepirkumu
„Medicīnas ierīču papildu iegāde”

(identifikācijas Nr. R1S 2026/57-IEP)
	Jautājums
	Par Tehniskās specifikācijas 1.daļas punktu 1.6:

1.6

Skanēšanas kadru frekvence 2D režīmā ne mazāk kā 2800 kadru/s
+ 2 punkti, ja skenēšanas kadru frekvence 2D režīmā vairāk kā 3500 kadru/s

Lūdzam punktu izteikt sekojošā redakcijā: “Skanēšanas kadru frekvence 2D režīmā ne mazāk kā 2080 kadru/s + 2 punkti, ja skenēšanas kadru frekvence 2D režīmā vairāk kā 3500 kadru/s”, lai neierobežotu konkurenci un palielinātu dalībnieku skaitu. Specifikācijas prasība nepamatoti ierobežo konkurenci, jo  tā raksturo konkrēta ražotāja iekārtas tehnisko arhitektūru, nevis obligātu klīnisko nepieciešamību.

	Atbilde
	Iepirkuma priekšmets ir premium klases ultrasonogrāfijas iekārta, kas paredzēta ginekoloģiskajiem izmeklējumiem, tostarp augstas precizitātes dinamiskajiem režīmiem un reāllaika 3D/4D attēlošanai. Līdz ar to prasība ir tehnoloģiski un klīniski pamatota un atbilst premium segmenta standartam. Pretendenta norādītais apgalvojums, ka prasība raksturo konkrēta ražotāja arhitektūru, neatbilst faktiskajai tirgus situācijai. Tirgū ir vairāki (vismaz četri) neatkarīgi ražotāji, kuru premium klases ultrasonogrāfijas iekārtas nodrošina ≥ 2800 kadru/s 2 D režīmā.

Pasūtītājs uzskata, ka prasība nav konkurenci ierobežojoša un neattiecas tikai uz vienu ražotāju. Ņemot vērā minēto, prasība netiek grozīta.

	Jautājums
	Par Tehniskās specifikācijas 1.daļas punktu 1.9:

1.9

Kino atmiņa 2D režīmā ne mazāk kā 10 min vai 60 000 kadri

Lūdzam punktu izteikt sekojošā redakcijā: “Kino atmiņa 2D režīmā ne mazāk kā 10 min vai 60 000 kadri vai 900 MB”, lai neierobežotu konkurenci un palielinātu dalībnieku skaitu. Jo dažādi ražotāji nodrošina augstāk minētās informācijas pieejamību dažādās mērvienībās.

	Atbilde
	Pasūtītājs ir izvērtējis tirgū pieejamās premium klases ultrasonogrāfijas iekārtas un konstatējis, ka kino atmiņa standarta veidā tiek norādīta minūtēs un/vai kadros. Esošās specifikācijas redakcijas prasību izpilda vairāki ražotāji. MB izmantošana kā alternatīva nav tirgus standarts un var radīt interpretācijas un salīdzināmības riskus. 

Lai nodrošinātu prasību viennozīmīgu piemērošanu un pasūtītājam nepieciešamo kvalitāti, prasība netiek mainīta.

	Jautājums
	Lūdzam pārskatīt atsevišķus tehniskās specifikācijas punktus, kas nepamatoti ierobežo iespējamo piegādātāju loku, un aizstāt tos ar funkcionāli līdzvērtīgiem formulējumiem.

1.23 punkts

Vadības paneļa augstuma regulācija vismaz 20 cm diapazonā

+2 punkti, ja vadības paneļa augstuma regulācija ≥ 35 cm 

Pamatojums

Ultrasonogrāfijas sistēmai vadības paneļa vertikālās regulācijas diapazons ir 18 cm, kas no prasītās vērtības atšķiras tikai par 2 cm.

Uzskatām, ka minētā atšķirība ir nebūtiska un neietekmē iekārtas funkcionalitāti, ergonomiku vai lietotāja darba komfortu, jo:

•
vadības panelis ir pilnībā regulējams un pielāgojams dažāda auguma lietotājiem;

•
18 cm regulācijas diapazons nodrošina ergonomisku darba pozīciju gan sēdus, gan stāvus darbā;

•
ultrasonogrāfiskā izmeklējuma kvalitāti, diagnostiskās iespējas un pacienta aprūpi šī atšķirība neietekmē;

•
būtiskāka ergonomiskā nozīme ikdienas darbā ir monitora regulācijai, paneļa pagriešanas iespējām un kopējai sistēmas mobilitātei, kuras piedāvātā sistēma nodrošina pilnā apjomā.

Nav pieejami pierādījumi, ka atšķirība starp 18 cm un 20 cm vadības paneļa regulācijas diapazonu radītu klīniski nozīmīgu ietekmi uz lietotāja ergonomiku vai pacientu aprūpes kvalitāti.

Saskaņā ar AIUM un SDMS sonogrāfijas ergonomikas rekomendācijām būtiska ir darba stacijas pielāgojamība lietotāja antropometriskajiem parametriem, nevis konkrēts vadības paneļa vertikālās regulācijas diapazons centimetros. Ultrasonogrāfijas sistēma nodrošina pilnvērtīgu ergonomisku pielāgošanu ikdienas klīniskajā darbā. Ergonomiku nosaka iespēja pielāgot darba staciju lietotājam (monitors, panelis, krēsls, zondes satvēriens), nevis konkrēts vadības paneļa vertikālās regulācijas diapazons centimetros.

Atsauces:

•  Occupational Safety and Health Administration (OSHA) 

•  Society of Diagnostic Medical Sonography (SDMS) 

•  American Institute of Ultrasound in Medicine (AIUM)

	Atbilde
	Pasūtītājs ņem vērā potenciālā piegādātāja komentāru un veic grozījumus tehniskās specifikācijas prasībā. Lūdzam skatīt grozīto redakciju.

	Jautājums
	7.1 un 7.2 punkts

7.1 4D konveksa zonde frekvenču diapazonā vismaz no 2.0 līdz 8.0 MHz - 1 gab.

+ 2 punkts, ja tiek nodrošinātala 4D konveksa zonde ar viendabīgā kristāla tehnoloģiju

7.2 4D endokavitālā zonde frekvenču diapazonā vismaz no 4.0 līdz 9.0 MHz, ar redzes lauku ne mazāk kā 180° - 1 gab.

+ 2 punkts, ja tiek nodrošinātala 4D endokavitālā zonde ar viendabīgā kristāla tehnoloģiju

Pamatojums

Lūdzam precizēt, vai prasība attiecas uz:

•
zondi, kas nodrošina 3D/4D attēlveidošanu neatkarīgi no izmantotās tehnoloģijas;

vai

•
konkrētu 4D tilpuma (volume) zondes konstrukciju.

Pretējā gadījumā pastāv risks nepamatoti ierobežot konkurenci, jo dažādi ražotāji analogas funkcionalitātes zondes apzīmē atšķirīgi.

Lūdzam pamatot nepieciešamību prasīt tieši “4D zondi”, nevis funkcionālu prasību – spēju nodrošināt reāllaika 3D/4D attēlveidošanu. Pasūtītāja noteiktais formulējums var radīt situāciju, kad tiek vērtēts zondes nosaukums vai ražotāja terminoloģija, nevis faktiski nodrošinātā funkcionalitāte.

	Atbilde
	Pasūtītājs, izvērtējot piegādātāja norādīto, precizē, ka prasība attiecas uz konveksa tipa ultraskaņas zondi, kas nodrošina reāllaika 3D/4D (tilpuma) attēlveidošanu, neatkarīgi no ražotāja izmantotās terminoloģijas vai konkrētās konstrukcijas īpatnībām.

Termins “4D zonde” iepirkuma dokumentācijā lietots kā apzīmējums funkcionalitātei – reāllaika tilpuma attēlveidošanai, nevis kā atsauce uz konkrētu ražotāja modeli vai konstrukciju. Līdz ar to pasūtītājs nevērtēs zondes nosaukumu, bet gan tās faktisko funkcionalitāti.

Prasībā ir veikti grozījumi. Lūdzam skatīt grozīto redakciju.

	Jautājums
	Lūdzam precizēt tehniskās specifikācijas 14. daļas “Procedūru lampa” 7. prasību:

"Lampas augstuma diapazons regulējams vismaz no 85 līdz 170 cm."

Lūdzam paskaidrot, vai ar minēto prasību Pasūtītājs ir domājis:

1. lampas darba augstumu no grīdas līdz lampas galvai, kas regulējams robežās no 85 cm līdz 170 cm;

vai

2. lampas vertikālās regulēšanas (kustības) diapazonu, kuram jābūt vismaz 85 cm.

Lūdzam sniegt precizējumu, lai pretendenti varētu korekti izvērtēt piedāvāto iekārtu atbilstību tehniskās specifikācijas prasībām.

	Atbilde
	Iepirkuma priekšmeta 14.daļas 7.punktā ir domāts lampas darba augstumu no grīdas līdz lampas galvai, kas regulējams robežās no 85 cm līdz 170 cm.

